L 63/6
LT
Europos Sąjungos oficialusis leidinys
2023 2 28
(24)
visų ekonomikos gaivinimo ir atsparumo didinimo planuose numatytų priemonių, visų pirma susijusių su poveikio aplinkai vertinimu ir gamtos apsauga, turėtų būti imamasi laikantis taikytinų Sąjungos ir nacionalinės aplinkosaugos srities acquis.
Priemonių, kurioms taikoma nuo principo „nedaryti reikšmingos žalos“ nukrypti leidžianti nuostata, atveju valstybės narės turėtų dėti pakankamai pastangų, kad, kai įmanoma, apribotų galimą žalą aplinkos tikslams, kaip tai suprantama Reglamento (ES) 2020/852 17 straipsnyje, ir sušvelnintų žalą taikydamos kitas priemones, įskaitant skyriuose „REPowerEU“ numatytas priemones;
(25)
skyriai „REPowerEU“ turėtų derėti su valstybių narių nacionaliniais energetikos ir klimato srities veiksmų planais ir Reglamente (ES) 2021/1119 nustatytais Sąjungos klimato tikslais;
(26)
atsižvelgiant į Europos žaliąjį kursą, kuris kartu yra Europos tvaraus augimo strategija, ir į svarbą spręsti klimato kaitos klausimus remiantis Sąjungos įsipareigojimais įgyvendinti Paryžiaus susitarimą ir Jungtinių Tautų darnaus vystymosi tikslus, priemonė turi padėti integruoti klimato politikos veiksmus ir aplinkos tvarumą ir pasiekti bendrą tikslą – 30 proc.
Sąjungos biudžeto išlaidų skirti klimato srities tikslams įgyvendinti.
Tuo tikslu priemonėmis, kurios yra remiamos pagal Ekonomikos gaivinimo ir atsparumo didinimo priemonę ir įtrauktos į valstybių narių ekonomikos gaivinimo ir atsparumo didinimo planus, turėtų būti prisidedama prie žaliosios pertvarkos, įskaitant biologinę įvairovę, arba dėl jos kylančių uždavinių sprendimo, ir joms skiriamos lėšos turėtų sudaryti bent 37 proc. visų ekonomikos gaivinimo ir atsparumo didinimo plano asignavimų ir bent 37 proc. visų į skyrių „REPowerEU“ įtrauktų priemonių numatomų išlaidų, remiantis veiksmų klimato srityje stebėjimo metodika, nustatyta Reglamento (ES) 2021/241 VI priede.
Ta metodika atitinkamai turėtų būti naudojama priemonėms, kurios negali būti tiesiogiai priskirtos kuriai nors iš tame priede išvardytų intervencinių priemonių sričių.
Atitinkamai valstybei narei ir Komisijai susitarus, paramos klimato politikos tikslams koeficientus turėtų būti galima padidinti iki 40 proc. arba 100 proc. atskiroms investicijoms, kaip paaiškinta ekonomikos gaivinimo ir atsparumo didinimo plane, kad būtų atsižvelgta į papildomas reformos priemones, kurios patikimai didina jų poveikį klimato srities tikslams.
Tuo tikslu paramos klimato politikos tikslams koeficientus turėtų būti įmanoma padidinti iki iš viso 3 proc. asignavimo atskiroms investicijoms sumos pagal ekonomikos gaivinimo ir atsparumo didinimo planą.
priemonės lėšomis turėtų būti remiama veikla, kurią vykdant visapusiškai laikomasi Sąjungos klimato ir aplinkos apsaugos standartų bei prioritetų ir principo „nedaryti reikšmingos žalos“;
(27)
kai aktualu, valstybės narės turėtų į skyrius „REPowerEU“ įtraukti tarpvalstybinį ar daugiašalį pobūdį arba poveikį turinčias priemones, kaip nustatyta naujausiame Komisijos atliktame poreikių vertinime, kuriomis, be kita ko, padedama kurti Europos pridėtinė vertė.
Taip pat reikėtų atsižvelgti į tai, kad vienoje valstybėje narėje įgyvendinamos priemonės gali turėti šalutinį poveikį kitoms valstybėms narėms.
Komisija turėtų kuo ankstesniame etape palengvinti valstybių narių bendradarbiavimą, kad būtų parengtos tarpvalstybinį ar daugiašalį pobūdį arba poveikį turinčios priemonės, kurios turi būti įtrauktos į skyrius „REPowerEU“.
Valstybės narės turėtų siekti užtikrinti, kad toms priemonėms skirta suma sudarytų bent 30 proc. priemonių, įtrauktų į skyrių „REPowerEU“, numatomų išlaidų.
Be tarpvalstybinį ar daugiašalį pobūdį arba poveikį turinčių priemonių, nacionalinio lygmens priemonės, kurios padeda užtikrinti energijos tiekimą visoje Sąjungoje, laikantis „REPowerEU“ tikslų, visų pirma susijusios su esamų energijos perdavimo, skirstymo ir kaupimo kliūčių šalinimu, kaip nustatyta naujausiame Komisijos parengtame poreikių vertinime, taip padidinat tarpvalstybinių srautų tarp valstybių narių potencialą, turėtų būti laikomos tarpvalstybinį ar daugiašalį pobūdį arba poveikį turinčiomis priemonėmis.
Priemonės, kuriomis mažinama priklausomybė nuo iškastinio kuro ir energijos poreikis, taip pat turėtų būti laikomos teigiamą tarpvalstybinį poveikį turinčiomis priemonėmis, nes jomis dar labiau atlaisvinami pajėgumai ar pasiūla kitoms valstybėms narėms;
(28)
turėtų būti numatytas atitinkamas vertinimo kriterijus, kuriuo remdamasi Komisija vertintų į skyrius „REPowerEU“ įtrauktų reformų ir investicijų tarpvalstybinį ar daugiašalį pobūdį arba poveikį;